**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 27 /12/2023**

 **Αριθ. Πρωτ. 24742**

**ΑΠΟΣΠΑΣΜΑ**

# Από το πρακτικό της αριθμ. 31ης /2023ΤΑΚΤΙΚΗΣ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 283**

 **Υποβολή στο Δημοτικό Συμβούλιο της 12ης αναμόρφωσης προϋπολογισμού**

 **τρέχουσας χρήσης .**

 Στη Λιβαδειά σήμερα 22η Δεκεμβρίου 2023 ημέρα Παρασκευή και, ώρα 12.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Οικονομική Επιτροπή Δήμου Λεβαδέων μετά την από 24343/18-12-2023 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Του άρθρου 77 του Ν. 4555/2018 , β)Των διατάξεων του άρθρου 40 του Ν.4735/2020 που αντικατέστησε το άρθρο 72 του Ν .3852/2010 γ) Των διατάξεων της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής» δ) Των διατάξεων του Ν. 5013/2023

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 (εννέα) μελών ήταν παρόντα 7(επτά) , ήτοι

  **ΠΑΡΟΝΤΕΣ ΑΠΟΝΤΕΣ**

 1. Ταγκαλεγκας Ιωάννης-Πρόεδρος 1. Πούλος Ευάγγελος

 2 Αποστόλου Ιωάννης(αν/κό μέλος Μητά Αλέξανδρου) 2. Μπράλιος Νικόλαος

 3. Καλογρηάς Αθανάσιος

 4. Σαγιάννης Μιχαήλ Αν και είχαν νόμιμα προσκληθεί

 5. Μερτζάνης Κωνσταντίνος

 6. Καπλάνης Κωνσταντίνος

 7. Καραμάνης Δημήτριος

 Ο Πρόεδρος της Οικονομικής Επιτροπής ενημέρωσε το σώμα ότι υποβλήθηκε η υπ΄αριθμ. πρωτ. 24673/22-12-2023 έγγραφη εισήγηση του Τμ. Προϋπολογισμού , Λογιστηρίου & Προμηθειών του Δήμου Λεβαδέων με θέμα *: ΄΄12η ΄ αναμόρφωση προϋπολογισμού**τρέχουσας χρήσης 2023΄***΄**για συζήτηση του θέματος εκτός ημερήσιας διάταξης ως κατεπείγον *.*

 Σύμφωνα με τις διατάξεις του άρθρου 77 παρ. 3 του του Ν. 4555/2018 «Πρόγραμμα Κλεισθένης» η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

 Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του πριν από την έναρξη της συζήτησης των θεμάτων που είναι εγγεγραμμένα στην ημερήσια διάταξη της συνεδρίασης σύμφωνα με την παραπάνω διάταξη.

 Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας.

 Κατόπιν ο Πρόεδρος έθεσε υπόψη των μελών το υπ΄αριθμ. πρωτ. 24673/22-12-2023 έγγραφο του Τμ. Προϋπολογισμού , Λογιστηρίου & Προμηθειών του Δήμου Λεβαδέων με το οποίο εισηγούνται ως κατωτέρω:

Με την **ΚΥΑ οικ.49039/25-7-2022 Παροχή οδηγιών για την κατάρτιση του προϋπολογισμού των δήμων, οικονομικού έτους 2023 -μερική τροποποίηση της αριθμ. 7028/2004 (Β'253) απόφασης,** παρέχονται οδηγίες σχετικά με την αναμόρφωση του προϋπολογισμού, επίσης στο Β.Δ. 17/5-15/6/1959 αναφέρονται οι λόγοι αναμόρφωσης ως εξής:

- Μεταφορά πίστωσης ως εκπληρωμένου του σκοπού ή ότι κατέστη ανέφικτος προς επαύξηση άλλης πίστωσης που αναγράφεται στον προϋπολογισμό του ίδιου ή άλλου κεφαλαίου ή προς δημιουργία πιστώσεων για έκτακτες και επείγουσες ανάγκες μη προβλεπόμενες στον προϋπολογισμό. (παρ 2 άρθρο 8 Β.Δ. 17-5/15-6-59 (ΦΕΚ 114/59 τεύχος Α').

- Μεταφορά από το «Αποθεματικό» για αναπλήρωση των πιστώσεων, οι οποίες βρέθηκαν ανεπαρκείς, όπως και για έκτακτες και επείγουσες ανάγκες μη προβλεπόμενες στον προϋπολογισμό. (παρ 4 άρθρο 8 Β.Δ. 17-5/15-6-59 (ΦΕΚ 114/59 τεύχος Α').

**Επειδή έχουν προκύψει ανάγκες οι οποίες δεν είχαν προβλεφθεί στον προϋπολογισμό του Δήμου του τρέχοντος έτους παρίσταται ανάγκη αύξησης των πιστώσεων για την κάλυψη των αναγκών αυτών.**

**Κατόπιν του ανωτέρω και αφού λάβετε υπόψη σας**

1. Το άρθρο 72 του Ν.3852/2010 όπως αυτό αντικαταστάθηκε με την παρ.1 του άρθρου 40 του Ν.4735/2020 (ΦΕΚ 197/12-10-2020 τ.Α΄).
2. Την αριθμ. 155/2022 Απόφαση Δημοτικού Συμβουλίου (ΑΔΑ:9ΔΗ0ΩΛΗ-4Ι0) όπου ψηφίστηκε ο προϋπολογισμός οικονομικού έτους 2023 του Δήμου Λεβαδέων και εγκρίθηκε με την αριθμ.πρωτ.4528/19-1-2023 (66ΧΓΟΡ10-ΙΞ6) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.
3. Την αριθμ.21/2023 (ΨΔΝΚΩΛΗ-66Φ) Απόφαση Δημοτικού Συμβουλίου με την οποία εγκρίθηκε η Υποχρεωτική Αναμόρφωση προϋπολογισμού 2023.
4. Το αριθμ.πρωτ.46197/18-6-2019 έγγραφο του Υπ.Εσωτερικών όπου αναφέρεται: α) οι διαδικασίες υλοποίησης των συγχρηματοδοτούμενων προγραμμάτων συνεχίζονται εφόσον οι προπαρασκευαστικές ενέργειες έχουν συντελεστεί σε προγενέστερο χρόνο και β) για τις μεταφορές πιστώσεων για καταβολή μισθοδοσίας και εργοδοτικών/ασφαλιστικών εισφορών το Δ.Σ. μπορεί να προβεί σε λήψη απόφασης αναμόρφωσης.

 **Καλείται η Οικονομική Επιτροπή**

Να προβεί στην αναμόρφωση του προϋπολογισμού οικονομικού έτους 2023, λόγω του έκτακτου και επείγοντος προκειμένου να αποδοθούν μέσω ρύθμισης οφειλών οι ασφαλιστικές εισφορές που παρακρατήθηκαν κατά την εξόφληση των Χρηματικών ενταλμάτων πληρωμής , όπως εμφανίζεται στους συνημμένους πίνακες.

 **Η Οικονομική Επιτροπή λαμβάνοντας υπόψη:**

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του

 Ν.3852/2010

 -Τις διατάξεις του Ν. 5013/2023 άρθρο 31 Αρμοδιότητες Οικονομικής Επιτροπής Δήμων - Τροποποίηση παρ. 1, αντικατάσταση παρ. 2, προσθήκη παρ. 4 στο άρθρο 72 του Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

-Το άρθρο 14 παρ.1 του Ν. 4625/19 καθώς και την παρ. 1 του άρθρου 203 του Ν. 4555/18

-Το υπ΄ αρ. πρωτ. 24673/22-12-2023 έγγραφο του Τμ. Προϋπολογισμού , Λογιστηρίου & Προμηθειών του Δήμου Λεβαδέων

- Την **ΚΥΑ οικ.49039/25-7-2022**

**-** Την αριθμ. 21/2023 (ΨΔΝΚΩΛΗ-66Φ) Απόφαση Δημοτικού Συμβουλίου με την οποία εγκρίθηκε η Υποχρεωτική Αναμόρφωση προϋπολογισμού 2023.

**-Τις ανάγκες οι οποίες δεν είχαν προβλεφθεί στον προϋπολογισμό του Δήμου του τρέχοντος έτους**

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε

 **ΑΠΟΦΑΣΙΖΕΙ ΟΜΟΦΩΝΑ**

Υποβάλει για έγκριση στο Δημοτικό Συμβούλιο την 12η αναμόρφωση του προϋπολογισμού τρέχουσας χρήσης 2023 λόγω του έκτακτου και επείγοντος προκειμένου να αποδοθούν μέσω ρύθμισης οφειλών οι ασφαλιστικές εισφορές που παρακρατήθηκαν κατά την εξόφληση των Χρηματικών ενταλμάτων πληρωμής , η οποία έχει ως κατωτέρω :

**Α. Αύξηση Κ.Α. Εσόδων**

|  |  |  |  |  |  |
| --- | --- | --- | --- | --- | --- |
| **Κ.Α.** | **Περιγραφή** | **Προυπ/σμός** | **Αναμόρφωση** | **Διαμόρφωση** | **Παρατηρήσεις** |
| 4131 | Εισφορές σε ασφαλιστικούς οργανισμούς και ταμεία | 1.420.000,00 | 50.000,00 | 1.470.000,00 | Ίδιοι Πόροι |

Το ποσό των **50.000,00€** μεταφέρεται στο αποθεματικό το οποίο ενισχύεται ισόποσα.

Από την πίστωση του αποθεματικού κεφαλαίου **(Κ.Α. 9111)** το ποσό των **50.000,00 €** να μεταφερθεί στο σκέλος των εξόδων για ενίσχυση Κ.Α. Εξόδων :

**Β. Αύξηση Κ.Α Εξόδων**

|  |  |  |  |  |  |
| --- | --- | --- | --- | --- | --- |
| **Κ.Α.** | **Περιγραφή** | **Προυπ/σμός** | **Αναμόρφωση** | **Διαμόρφωση** | **Παρατηρήσεις** |
| 00/8231 | Εισφορές σε ασφαλιστικούς οργανισμούς και ταμεία | 1.420.000,00 | 50.000,00 | 1.470.000,00 | Ίδιοι Πόροι |

Από την παραπάνω αναμόρφωση του προϋπολογισμού το υπάρχον αποθεματικό με **Κ.Α. εξόδου 9111** και πίστωση **161.290,64€** παραμένει αμετάβλητο**.**

Ο προϋπολογισμός 2023, μετά την παραπάνω αναμόρφωση, θα ανέρχεται στα **32.942.571,86€** περιλαμβανομένου και του αποθεματικού και παραμένει ισοσκελισμένος σύμφωνα με την ΚΥ.Α. **οικ.49039/25.07.2022**. Το σύνολο των δαπανών μη συμπεριλαμβανομένων των χρεολυσίων δεν είναι μεγαλύτερο από το σύνολο των εσόδων αφαιρουμένων των εσόδων από δάνεια.

**Η παρούσα απόφαση πήρε αριθμό 283/2023.**

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

 ΤΑ ΜΕΛΗ

1.Αποστόλου Ιωάννης

2 Kαλογρηάς Αθανάσιος

3.Σαγιάννης Μιχαήλ

4. Μερτζάνης Κωσταντίνος

5.Καπλάνης Κωνσταντίνος ΠΙΣΤΟ ΑΠΟΣΠΑΣΜΑ

6. Καραμάνης Δημήτριος Λιβαδειά 27-12-2023

 ΙΩΑΝΝΗΣ Δ. ΤΑΓΚΑΛΕΓΚΑΣ

 ΔΗΜΑΡΧΟΣΛΕΒΑΔΕΩΝ